**Zmluva č. 33/2019 o poskytovaní služieb**

**ktorú podľa ust. § 269 ods. 2 a nasl. zák. č. 513/1991 Zb. Obchodného zákonníka v znení neskorších predpisov (ďalej v texte len „zmluva“)**

uzatvárajú:

**Objednávateľ:** **Základná škola s Materskou školou Priechod**

Sídlo: Priechod č. 179, 976 11 Selce

IČO: 37892509

DIČ: 2021697601

č.ú.: SK27 5600 0000 00125 137 4001

Štatutárny orgán: Mgr. Jana Kmeťová, riaditeľka školy

(ďalej len ako „**objednávateľ“)**

a

**Poskytovateľ:**

Obchodné meno: **Top privacy servicess.r.o.**

Sídlo: Kollárova 73, 036 01 Martin

IČO: 52 064 824

DIČ: 2120904071

V mene spoločnosti koná: Mgr. Andrea Domény, konateľ

Zapísaný v Obchodnom registri Okresného súdu v Žiline, Oddiel: Sro, Vložka číslo: 71410/L

(ďalej len ako „**poskytovateľ“)**

**Článok I.
Predmet zmluvy**

* 1. Poskytovateľ sa zaväzuje na základe tejto zmluvy poskytovať pre objednávateľa služby a poradenstvo v oblasti zabezpečenia ochrany osobných údajov spracúvaných u objednávateľa podľa Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a voľnom pohybe takýchto údajov, ktorým sa zrušuje smernica 95/46/ES (General dataprotectionregulation) (ďalej len „GDPR“) a zákona č. 18/2018 Z.z. o ochrane osobných údajov a o zmene a doplnení niektorých zákonov, a to v rozsahu a za podmienok, ktoré sú bližšie vymedzené v **prílohe č. 1 tejto zmluvy – rozsah poskytovaných služieb**. Za služby podľa tejto zmluvy sa objednávateľ zaväzuje zaplatiť poskytovateľovi dohodnutú odplatu.
	2. Akékoľvek služby vykonané nad rámec  rozsahu predmetu zmluvy sa budú vykonávať na základe písomnej požiadavky objednávateľa a budú fakturované osobitne nad rámec odmeny dohodnutej v čl. II. tejto zmluvy, podľa dohodnutých podmienok alebo na základe skutočne vynaložených nákladov poskytovateľa.

**Článok II.
Platobné a cenové podmienky**

* 1. Za služby poskytnuté na základe tejto zmluvy je objednávateľ povinný platiť odplatu vo výške podľa **prílohy č. 2 tejto zmluvy - cenník služieb**. Dodanie služby objednávateľ na požiadanie poskytovateľa písomne alebo emailom potvrdí. Ak objednávateľ bezdôvodne odmietne prevziať vykonanú službu, považuje sa služba za riadne dodanú márnym uplynutím lehoty na jej prevzatie určenú poskytovateľom.Zmluvné strany sa dohodli, že nárok na odmenu vzniká poskytovateľovi počas celej doby platnosti tejto zmluvy, za každý kalendárny mesiac jej trvania bez ohľadu na skutočný rozsah poskytnutých služieb v danom mesiaci. V prípade, ak zmluva nie je platná obdobie celého kalendárneho mesiaca, má poskytovateľ nárok vždy na alikvótnu časť mesačnej odmeny za dobu trvania tejto zmluvy v príslušnom mesiaci.
	2. Zmluvné strany sa dohodli, že odmena je splatná na základe vystavenej faktúry, so splatnosťou 14 dní odo dňa jej vystavenia, ktorú bude objednávateľ poukazovať na účet uvedený v záhlaví tejto zmluvy alebo na účet, ktorý bude uvedený vo faktúre. Ak objednávateľ bude meškať s úhradou splatnej faktúry o viac ako 30 dní je poskytovateľ oprávnený pozastaviť výkon činností vyplývajúcich z tejto zmluvy až do úplného splnenia pohľadávky, v prípade ak omeškanie s úhradou splatnej faktúry bude trvať viac ako 45 dní odo dňa jej splatnosti, považuje sa to za podstatné porušenie zmluvy a poskytovateľ je oprávnený od tejto zmluvy s okamžitou platnosťou odstúpiť. Zmluvné strany sa dohodli, že faktúra bude objednávateľovi zasielaná vo forme elektronickej faktúry, ktorá je v zmysle § 71 ods. 1 zákona o DPH daňovým dokladom. Elektronická faktúra nemusí obsahovať zaručený elektronický podpis. Elektronická faktúra sa bude objednávateľovi doručovať na email zspriechod@centrum.sk, prípadne na iný email, dostatočne vopred určený na základe písomného pokynu objednávateľa. Objednávateľ súhlasí so zasielaním elektronickej faktúry. Elektronická faktúra sa považuje za doručenú dňom jej odoslania poskytovateľom. Objednávateľ sa zaväzuje informovať poskytovateľa o akýchkoľvek zmenách, majúcich vplyv na zasielanie elektronických faktúr, najmä zmenu kontaktného e-mailu pre zasielanie elektronických faktúr. Objednávateľ potvrdzuje, že má výlučný prístup ku kontaktnému e-mailu pre zasielanie elektronických faktúr a poskytovateľ nezodpovedá za akýkoľvek únik informácii z tohto e-mailu objednávateľa. Poskytovateľ tiež nezodpovedá za poškodenie alebo neúplnosť údajov spôsobených poruchou počas doručovania prostredníctvom siete internet, ani za škody vzniknuté z dôvodu nekvalitného pripojenia objednávateľa do siete internet, alebo vzniknuté z dôvodu akejkoľvek nemožnosti objednávateľa pripojiť sa (získať prístup) do siete internet. Objednávateľ je oprávnený odvolať zasielanie elektronickej faktúry a to písomným oznámením doručeným poskytovateľovi. Odvolanie je účinné uplynutím kalendárneho štvrťroka nasledujúceho po kalendárnom štvrťroku, v ktorom bolo odvolanie doručené.
	3. Odmena podľa ods. 2.1 tohto článku nezahŕňa hotové výdavky (náklady) poskytovateľa súvisiace a účelne vynaložené v súvislosti s poskytovaním služieb podľa tejto zmluvy (správne poplatky, notárske poplatky, poplatky za preklady požadované objednávateľom, cestovné výdavky (náhrady) pri služobných cestách mimo Martin). Zmluvné strany sa tiež dohodli, že v prípade cesty poskytovateľa do miesta poskytovania služieb, ktoré sa nachádza mimo mesto Martin má poskytovateľ popri nároku na odmenu podľa ods. 2.1 tiež nárok na náhradu za stratu času stráveného cestou z miesta sídla poskytovateľa do miesta poskytnutia služieb a späť vo výške podľa cenníka, ktorý je prílohou tejto zmluvy.

**Článok III.
Práva a povinnosti zmluvných strán**

3.1 Poskytovateľ je povinný postupovať pri poskytovaní služieb s odbornou starostlivosťou. Poskytovateľ bude dbať na to, aby jeho služby boli účelné a hospodárne. Poskytovateľ služby vykonáva v súlade so skutkovým stavom u objednávateľa zisteným pri uzatvorení tejto zmluvy a právnym stavom platným v čase poskytnutia služby podľa tejto zmluvy. Ak sa počas poskytovania služieb podľa tejto zmluvy skutkový stav u objednávateľa podstatne zmení, resp. sa neskôr zistí, že objednávateľ oznámil skutkový stav poskytovateľovi nesprávne, nepravdivo alebo neúplne, je objednávateľ oprávnený požadovať za príslušnú odplatu aktualizáciu poskytnutých služieb, resp. zvýšenie rozsahu poskytovaných služieb v dôsledku podstatnej zmeny skutkového stavu u objednávateľa, resp. v dôsledku pôvodne nesprávne, nepravdivo alebo neúplne oznámeného skutkového stavu. Táto príslušná odplata bude zohľadnená buď v dodatku k tejto zmluve a v prípade, ak sa zmluvné strany na novej výške odplaty nedohodnú, t.j. ak objednávateľ neprijme novú cenovú ponuku poskytovateľa v ním určenej lehote, je poskytovateľ oprávnený od tejto zmluvy okamžite odstúpiť a to bez akýchkoľvek sankcií voči objednávateľovi. Podstatnou zmenou skutkového stavu u objednávateľa sa pritom rozumie najmä zmena, v dôsledku ktorej bude nevyhnutné zvýšenie rozsahu poskytovaných služieb (t.j. najmä zväčšenie rozsahu spracúvania osobných údajov, napr. nárast zamestnancov o viac ako 15, zmena náročnosti procesov pri spracúvaní osobných údajov – napr. využitie nových technických prostriedkov, nástrojov, programového vybavenia v súvislosti so spracúvaním osobných údajov, začatie spracúvania nových kategórií osobných údajov, čo bude mať za následok plnenie nových povinností zo strany objednávateľa v zmysle právnej úpravy, začatie prenosu údajov do tretích krajín v zmysle Nariadenia, rozšírenie a/alebo zavedenie nových účelov spracúvania osobných údajov u objednávateľa a pod.).

3.2 V rámci činnosti poskytovateľa uvedenej v článku I. tejto zmluvy je objednávateľ povinný vyvíjať potrebnú súčinnosť. Potrebnou súčinnosťou sa rozumie predovšetkým včasné dodanie potrebných informácií, listín, podkladov, odpovedí a pod., ktoré si poskytovateľ vyžiada, alebo ktoré môžu podľa názoru objednávateľa slúžiť ako zmysluplný podkladový materiál pri poskytovaní služieb zo strany poskytovateľa, ako aj poskytovanie úplných a pravdivých informácií o skutkovom stave veci, technickom a právnom stave, ktorý objednávateľ pozná alebo musí poznať, rovnako aj riadna účasť oprávnených osôb objednávateľa na rokovaniach týkajúcich sa plnenia zmluvy. Objednávateľ berie na vedomie, že neúplné alebo nepravdivé poskytnutie informácií môže mať vplyv na korektnosť poskytnutých služieb. Poskytovateľ nezodpovedá za prípadné vady svojich služieb alebo škodu, ktorá objednávateľovi vznikne v dôsledku čo i len čiastočného poskytnutia nesprávnych alebo neúplných údajov, podkladov a pod. poskytovateľovi.

3.3 Za vecný a právny obsah dodaných materiálov uvedených v predchádzajúcom odseku tohto článku zodpovedá výlučne v plnom rozsahu objednávateľ, pokiaľ sa na príprave týchto materiálov nepodieľal poskytovateľ. Za vecnú a obsahovú bezchybnosť služieb a dokumentov vykonaných (pripravených) poskytovateľom na základe materiálov, na príprave ktorých sa poskytovateľ nepodieľal, zodpovedá objednávateľ v rozsahu, v akom mali právne a vecné chyby týchto materiálov vplyv na výkon služieb poskytovateľa.

3.4 Neposkytnutie náležitej súčinnosti zo strany objednávateľa, napriek výzve poskytovateľa na jej riadne poskytnutie sa považuje za podstatné porušenie zmluvy a má za následok vznik oprávnenia poskytovateľa odstúpiť od tejto zmluvy s okamžitou platnosťou. Tým nie je dotknuté jeho právo požadovať zaplatenie všetkých do momentu skončenia platnosti zmluvy vykonaných úkonov a poskytnutých služieb a vedľajších nákladov (hotových výdavkov) s tým spojených.

3.5 Termíny poskytovaných služieb budú dohodnuté individuálne vopred s poverenou osobou objednávateľa po dohode oboch strán, tak aby bola zachovaná kvalita poskytovaných služieb.

3.6 Služby podľa tejto zmluvy budú podľa dohody zmluvných strán poskytované v sídle alebo mieste podnikania objednávateľa, alebo v sídle poskytovateľa alebo na základe predchádzajúcej požiadavky objednávateľa po dohode s poskytovateľom na inom dohodnutom mieste. V prípade, že poskytnutie služieb nevyžaduje osobné stretnutie, budú služby poskytované prostredníctvom telefónu alebo e-mailu.

3.7 Objednávateľ súhlasí, aby poskytovateľ pri svojej prezentácii, marketingových aktivitách a reklame uvádzal ako referenciu názov (obchodné meno alebo iné meno), sídlo a identifikačné číslo objednávateľa (ďalej len „základné informácie“) a jeho logo, prípadne aj druh služieb, ktoré poskytuje objednávateľ, a to vždy vo vzťahu k službám, ktoré mu poskytovateľ poskytol (ďalej len „referencia“). Objednávateľ zároveň súhlasí so zverejnením základných informácií a svojho loga na webovom sídle poskytovateľa (www.topprivacy.sk) ako referencie poskytovateľa. Referenciu je pritom poskytovateľ oprávnený uverejniť aj prostredníctvom masovokomunikačných prostriedkov, ako napr. tlač, TV, web, noviny, a iné reklamné materiály a prezentačné materiály v tlačenej alebo elektronickej podobe. Objednávateľ bez nároku na akúkoľvek odplatu alebo náhradu udeľuje poskytovateľovi tento súhlas a právo na použitie základných informácií a loga objednávateľa na účely uvedenia referencie, a to aj v prípade, ak je alebo v budúcnosti bude logo objednávateľa chránené právom duševného vlastníctva. Tento súhlas udeľuje objednávateľ bez časového obmedzenia aj po skončení platnosti tejto zmluvy, avšak vždy na účely uvedené v tomto odseku. Objednávateľ je oprávnený tento súhlas písomne odvolať. Odvolanie súhlasu však nemá vplyv na uverejnenie vykonané pred účinnosťou odvolania (napr. tlačené materiály, katalóg a pod.) kde nie je možné zverejnenie dodatočne zastaviť, prerušiť alebo zmeniť.

3.8 Poskytovateľ súhlasí, aby objednávateľ pri svojej prezentácii a reklame, obchodných rokovaniach, alebo vyhotovenej dokumentácii uvádzal úplné meno poskytovateľa vo vzťahu k službám, ktoré mu poskytovateľ poskytuje.

3.9 Objednávateľ súhlasí, aby mu poskytovateľ zasielal informačné materiály a novinky týkajúce sa poskytovateľa a ponuky služieb, na ktorých poskytovateľa priamo alebo nepriamo podieľa.

**Článok IV.
Doba trvania zmluvy**

4.1 Táto zmluva sa uzatvára na dobu neurčitú, avšak minimálne na dobu 24 mesiacov odo dňa nadobudnutia účinnosti (minimálna doba trvania zmluvy).

4.2 Zmluvné strany môžu túto zmluvu písomne vypovedať aj bez uvedenia dôvodu to však najskôr po uplynutí minimálnej doby trvania podľa bodu 4.1 tohto článku. Výpovedná lehota je 2 mesiace a začína plynúť prvým dňom mesiaca nasledujúceho po doručení výpovede druhej zmluvnej strane. Zmluvný vzťah je možné kedykoľvek ukončiť vzájomnou dohodou zmluvných strán.

4.3 Ktorákoľvek zo zmluvných strán môže odstúpiť od tejto zmluvy v prípade, že:

a) jedna zo zmluvných strán poruší zmluvu podstatným spôsobom,

b) na majetok druhej zmluvnej strany bol vyhlásený konkurz alebo bol podaný návrh na povolenie reštrukturalizácie,

c) vstúpi druhá zmluvná strana do likvidácie,

d) nastane prípad dohodnutý v tejto zmluve alebo v príslušnom všeobecne záväznom právnom predpise,

e) zmluvná strana poruší zmluvu nepodstatným spôsobom a nesplní povinnosť s ktorej plnením je v omeškaní ani v dodatočnej primeranej lehote, ktorá jej bola poskytnutá druhou zmluvnou stranou,

f) vstúpi objednávateľ do insolvenčného konania alebo iného reorganizačného alebo úpadkového konania, ktoré upravuje legislatíva iného členského štátu EÚ.

4.4 Odstúpenie od zmluvy musí byť písomne a druhej strane doručené. Odstúpením od zmluvy sa zmluva zrušuje ku dňu doručenia odstúpenia od zmluvy druhej zmluvnej strane. Odstúpením od zmluvy zanikajú všetky práva a povinnosti zmluvných strán zo zmluvy s výnimkou tých, ktoré zodpovedajú čiastočnému plneniu, resp. hodnote čiastočného plnenia zmluvných strán zrealizovaných v súlade s touto zmluvou ku dňu odoslania odstúpenia od zmluvy. Odstúpenie od zmluvy sa ďalej nedotýka nároku na náhradu škody vzniknutej porušením povinnosti niektorou zo zmluvných strán, nároku na zmluvné pokuty vzniknuté na základe tejto zmluvy, ani zmluvných ustanovení týkajúcich sa mlčanlivosti, voľby práva alebo voľby zákona podľa ustanovenia § 262 zákona č. 513/1991 Zb. Obchodný zákonník, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení zmluvy. Akýkoľvek zánik zmluvy nemá vplyv na plnenie povinností, z ktorých obsahu a účelu vyplýva, že majú byť plnené aj po zániku zmluvy.

4.5 Zmluvné strany sa dohodli, že v prípade ak z akýchkoľvek dôvodov dôjde k ukončeniu tejto zmluvy pred uplynutím minimálnej doby trvania podľa bodu 4.1 tohto článku zmluvy, má poskytovateľ nárok na zaplatenie zmluvnej pokuty vo výške násobku mesačnej odmeny podľa čl. II., ods. 2.1 tejto zmluvy a počtu aj začatých mesiacov, o ktoré bolo minimálne trvania zmluvy skrátené. Zmluvná pokuta je splatná do 14 dní od predčasného skončenia platnosti tejto zmluvy. Vzhľadom na dojednané podmienky spolupráce, dohodnutú výšku mesačnej odmeny a rozsah dojednaných služieb obe zmluvné strany považujú zmluvnú pokutu za plne primeranú.

**Článok V.**

**Záručné podmienky**

* 1. Poskytovateľ zodpovedá za riadne a včasné plnenie záväzkov, vyplývajúcich z tejto zmluvy.
	2. Objednávateľ má právo na odstránenie vád v dôsledku porušenia zmluvných povinností poskytovateľa. Akúkoľvek vadu poskytnutých služieb je objednávateľ povinný reklamovať u poskytovateľa najneskôr do 10 dní od kedy sa o vade dozvedel, najneskôr však do 6 mesiacov od kedy bola služba poskytnutá, inak právo na odstránenie vady v rámci záruky zaniká.
	3. Poskytovateľ nezodpovedá objednávateľovi za škodu alebo ekonomické straty jemu spôsobené treťou osobou alebo vyššou mocou. Za vyššiu moc sa považuje taká vonkajšia okolnosť, ktorú poskytovateľ nemohol odvrátiť alebo prekonať, ani ju v dobe vzniku predvídať (napr. výpadok dodávky elektrickej energie, prerušenie internetového spojenia, výpadok prevádzky elektronickej schránky).
	4. Poskytovateľ nezodpovedá za škody, ktoré boli spôsobené:

a) objednávateľom pri spracovaní alebo ochrane osobných údajov v rámci bežnej prevádzky, na ktorú nemá poskytovateľ dosah, alebo

b) tým, že objednávateľ bol v rámci činnosti poskytovateľa upozornený na nedostatky pri ochrane osobných údajov, resp. na potrebu prijatia určitých opatrení alebo úprav svojich postupov a objednávateľ nevykonal nápravu, resp. neprijal odporúčané opatrenia tak, ako to v protokole alebo v inej písomnej forme (aj elektronicky) uviedol poskytovateľ,

c) tým, že sa objednávateľ odchýli od postupov a riešení navrhnutých poskytovateľom,

d) tým, že objednávateľ napriek upozorneniu poskytovateľa na riziká vyplývajúce z odlišných interpretácií právnych predpisov súdmi, orgánmi štátnej správy alebo inými orgánmi verejnej moci, ktoré vykonávajú v rámci EÚ dohľad nad ochranou osobných údajov, postupuje spôsobom, ktorý poskytovateľ označil za rizikový,

e) tým, že objednávateľ neumožnil poskytovateľovi pokúsiť sa zabrániť vzniku škody alebo obmedziť jej rozsah,

f) tým, že poskytovateľ zverejnil informáciu poskytnutú objednávateľom, ak takéto zverejnenie bolo vyžadované právnym predpisom alebo rozhodnutím súdu alebo iného orgánu verejnej moci.

5.5 Poskytovateľ nezodpovedá za bezpečnosť prevádzky objednávateľa a akúkoľvek škodu, ktorá vznikla objednávateľovi, alebo tretej osobe v dôsledku pozastavenia výkonov poskytovateľom, alebo odstúpenia od zmluvy zo strany poskytovateľa z dôvodu uvedeného v tejto zmluve.

**Článok VI.**

**Osobitné dojednania**

* 1. Zmluvné strany sú povinné zachovávať mlčanlivosť o všetkých skutočnostiach, resp. informáciách týkajúcich sa predmetu plnenia a obsahu tejto zmluvy, ako aj o skutočnostiach o ktorých sa dozvedeli pri jej plnení a tieto budú považovať za dôverné. Obzvlášť sa za dôverné považujú všetky informácie a dokumenty (a v nich obsiahnuté informácie) alebo ich časti, ktoré poskytovateľ odovzdal objednávateľovi pri plnení predmetu tejto zmluvy. Objednávateľ berie na vedomie, že vypracovaná dokumentácia pri plnení tejto zmluvy je autorským dielom poskytovateľa a výlučne objednávateľ má súhlas (licenciu – výhradnú a časovo a priestorovo neobmedzenú) toto dielo používať a to výlučne pre vlastné potreby a na účel na ktorý bolo určené. Licencia je neprenosná na tretiu osobu. Odmena za používanie autorského diela je zahrnutá v odmene podľa čl. II. tejto zmluvy. Objednávateľ nesmie tieto dokumenty šíriť mimo svoju právnu subjektivitu, najmä ich nesmie sprístupniť, poskytnúť, zverejniť tretej osobe ani inak rozmnožovať, distribuovať či zobrazovať v zariadeniach tretích osôb. V prípade poskytnutia informácií alebo dokumentov v elektronickej podobe tieto musí chrániť pred ich neoprávneným sprístupnením tretím osobám, ich neoprávneným kópiám, úpravám a pod. Rovnako sa zaväzuje chrániť technické zariadenia, na ktorých budú tieto informácie a dokumenty uložené.
	2. Objednávateľ môže poskytovateľa písomne zbaviť povinnosti zachovávať mlčanlivosť. Povinnosť zachovávať mlčanlivosť sa nevzťahuje na prípad, ak ide o zákonom uloženú povinnosť prekaziť spáchanie trestného činu.
	3. Povinnosť mlčanlivosti a ochrany dôverných informácií trvá bez časového obmedzenia aj po ukončení platnosti tejto zmluvy. Poskytovateľ sa zaväzuje poveriť plnením predmetu zmluvy len tie osoby, ktorí boli náležite poučené o povinnosti zachovávať mlčanlivosť v zmysle platných predpisov. V prípade porušenia ktorejkoľvek z povinností podľa bodov 6.1 až 6.3 tohto článku zmluvy má poskytovateľ nárok požadovať zaplatenie zmluvnej pokuty vo výške 1.000,- EUR za každé jednotlivé porušenie. Zaplatením zmluvnej pokuty nie je dotknutý nárok na náhradu škody v plnej výške. S ohľadom na obsah a vážnosť zabezpečovanej povinnosti zmluvné strany považujú výšku zmluvnej pokuty za plne primeranú.
	4. Každá zo zmluvných strán sa zaväzuje nahradiť škodu druhej zmluvnej strane, ktorá jej vznikne nesplnením, resp. porušením povinností vyplývajúcich z tejto zmluvy.
	5. Zmluvné strany sa ďalej dohodli, že ak v súvislosti s plnením povinností podľa tejto zmluvy poruší poskytovateľ svoju právnu (zmluvnú alebo zákonnú) povinnosť, bude poskytovateľ povinnýobjednávateľovi nahradiť iba skutočnú škodu, pričom nezodpovedá za nepriame škody, následné škody a ušlý zisk, a pričom maximálna výška náhrad škôd, ktoré si môže objednávateľ nárokovať, a ktoré bude musieť poskytovateľ nahradiť, a to aj v prípade vzniku viacerých škôd, bez ohľadu na ich počet a výšku, môže byť maximálne do výšky odmeny celkovo vyplatenej objednávateľom do dňa vzniku škody.
	6. Pre účely tejto zmluvy budú zásielky doručované osobne k rukám osoby oprávnenej na preberanie zásielok za zmluvnú stranu, ktorá je adresátom zásielky alebo na adresy zmluvných strán uvedené v záhlaví tejto zmluvy, pričom dôkazom o doručení je doručenka s pečiatkou pošty alebo vlastnoručný podpis osoby oprávnenej na preberanie pošty.
	7. Pokiaľ si zmluvná strana, ktorej je zásielka určená, z akéhokoľvek dôvodu (adresát neznámy, neprevzal v odbernej lehote, odsťahoval sa a pod.) zásielku neprevezme v odbernej lehote, považuje sa zásielka za doručenú ku dňu kedy bol uskutočnený prvý neúspešný pokus o doručenie zásielky jej adresátovi, aj keď sa adresát o tom (doručovaní, uložení na pošte atď.) nedozvedel. Ak adresát odmietne zásielku prevziať, považuje sa táto za doručenú dňom, kedy bolo prevzatie zásielky odmietnuté.
	8. Zmluvné strany sa dohodli, že vzájomná komunikácia bude medzi nimi prebiehať predovšetkým elektronickými prostriedkami, emailom alebo telefonicky na kontaktných adresách:

poskytovateľ: info@topprivacy.sk, tel.: +421 918 230 434

objednávateľ: Základná škola s materskou školou, Priechod č. 179, tel. 048/4189165, 0911362999

Elektronická komunikácia je rovnocenná písomnej komunikácií, to neplatí pre vykonanie právnych úkonov týkajúcich sa platnosti, trvania a obsahu tejto zmluvy. Emailová správa sa považuje za doručenú prijatím potvrdenia druhej zmluvnej strany o doručení správy. Za potvrdenie o doručení sa na účely tejto zmluvy nepovažuje automatické potvrdenie doručenia emailovej správy. Potvrdenie sa vykoná buď samostatným emailom potvrdzujúcim prijatie alebo potvrdením o prečítaní emailovej správy.

**Článok VII.
Záverečné ustanovenia**

* 1. Zmeny alebo doplnky k tejto zmluve alebo jej prílohám môžu byť len písomné formou dodatku so súhlasom oboch zmluvných strán.
	2. Táto zmluva je vyhotovená v dvoch vyhotoveniach, z ktorých jedno dostane objednávateľ a jedno poskytovateľ.
	3. Obe strany sa zaväzujú navzájom informovať o akýchkoľvek zmenách majúcich vzťah k tejto zmluve.
	4. Pokiaľ akékoľvek ustanovenie tejto zmluvy alebo jej časti je, alebo ak sa stane neplatné alebo právne neúčinné, neovplyvní takáto neplatnosť alebo právna neúčinnosť ostatné ustanovenia tejto zmluvy. Zmluvné strany sa dohodli, že neplatné ustanovenie nahradia bezodkladne platným a účinným, ktoré sa čo najviac priblíži sledovanému hospodárskemu a vecnému účelu zmluvných strán.
	5. Neoddeliteľnou súčasťou zmluvy je jej príloha:

**Príloha č. 1 – rozsah poskytovaných služieb,**

**Príloha č. 2 – cenník služieb**.

* 1. Práva a povinnosti zmluvných strán touto zmluvou neupravené sa riadia ustanoveniami Obchodného zákonníka a podporne ustanoveniami Občianskeho zákonníka v znení ich zmien a doplnkov, ako aj ďalšími platnými právnymi predpismi Slovenskej republiky. Rozhodné právo je vždy slovenské. V prípade, že pri plnení tejto zmluvy vzniknú spory, budú sa obe strany snažiť vyriešiť spory písomnou dohodou. Pokiaľ nedôjde k vyriešeniu sporov cestou zmieru, je každá zo zmluvných strán oprávnená riešiť spor súdnou cestou na súde v Slovenskej republike.
	2. Táto zmluva je povinne zverejňovanou zmluvou v zmysle § 47a Občianskeho zákonníka. Platnosť nadobúda dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.
	3. Zmluvné strany prehlasujú, že túto zmluvu uzatvorili slobodne a vážne na základe svojich prejavov vôle a na znak súhlasu s jej jednotlivými ustanoveniami ju vlastnoručne podpisujú.

 **poskytovateľ objednávateľ**

 V Martine dňa \_\_\_\_\_\_\_\_\_\_\_ V \_\_\_\_\_\_\_\_\_\_\_\_ dňa \_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 Top privacy services s.r.o. Základná škola s materskou školou Priechod

Mgr. Andrea Domény, konateľ Mgr. Jana Kmeťová, riaditeľka školy